“O‘zbekiston Pochtasi” Ikkinchi jahon urushi yakunlanganining 70 yilligiga bag‘ishlab pochta markalari va konvertlar chiqaradi

“Keksalarni e’zozlash yili” davlat dasturining O‘zbekiston axborot texnologiyalari va kommunikatsiyalarini rivojlantirish vazirligi sohasiga doir dasturga binoan, “O‘zbekiston Pochtasi” aksiyadorlik jamiyati 1941−1945-yillardagi urush yakunlanganining 70 yilligi, fashizm ustida erishilgan g‘alabaga munosib hissa qo‘shgan o‘zbekistonliklarning qahramonligiga bag‘ishlab pochta markalari va konvertlar chiqaradi, deb xabar bermoqda “Infocom.uz”.

Maxsus esdalik konvertlari va pochta markalari joriy yilning may oyida sohaviy dastur bo‘yicha ko‘zda tutilgan 1941−1945-yillardagi urush va mehnat fronti faxriylarini moddiy va ma’naviy qo‘llab-quvvatlash bo‘yicha kompleks chora-tadbirlarni tashkillashtirish va o‘tkazish doirasida muomalaga kiritiladi.